
Text rozhodnutia
Súd: Krajský súd Bratislava Spisová značka: 5Sd/64/2016 Identifikačné číslo súdneho spisu: 1016200815 Dátum vydania rozhodnutia: 18. 12. 2017 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2017:1016200815.1 Uznesenie Krajský súd v Bratislave v právnej veci navrhovateľky H. R., U. Za F. XXXX/XX, R. proti odporkyni Sociálnej poisťovni ústredie, Ul. 29. augusta č. 8-10, Bratislava o invalidný dôchodok takto r o z h o d o l : Súd konanie zastavuje. Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 3.9.2015 žiadala preskúmať rozhodnutie odporkyne číslo XXX XXX XXXX X zo dňa 30.7.2015, ktorým odporkyňa zamietla žiadosť navrhovateľky o invalidný dôchodok zo dňa 20. júla 2015. Návrhom zo dňa 18.5.2016 navrhovateľka žiadala preskúmať rozhodnutie odporkyne číslo XXX XXX XXXX - Z.. zo dňa 29.4.2016, ktorý odporkyňa navrhovateľke od 1. januára 216 priznala invalidný dôchodok v sume 202,30 eur mesačne. Nárok na invalidný dôchodok vznikol 16. decembra 2015, invalidný dôchodok podľa § 80 zákona č. 461/2003 Z.z. v znení neskorších predpisov je priznaný od 1. januára 2016. Písomným prehlásením zo dňa 28.12.2016 navrhovateľka vzala späť návrhy v celom rozsahu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. V danom prípade súd postupoval podľa ustanovenia § 492 ods. 1 zákona č. 162/2015 Z.z. Správny súdny poriadok, podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

